Аданов Жыргалбек
Аданов Жыргалбек 1973-жылы 4-майда Жалал-Абад облусундагы Сузакрайонунун Октябрь кыштагындатуулган.
 
 1990-жылы Мичурин атындагы орто мектебин бүткөндөн кийин, Баку шаарындагы Жогорку Аскердик Командалык (БВОКУ) окуу жайына тапшырат.
 Советтер Союзу таркап кеткенден кийин, Алматы шаарында Жогорку Аскердик Командалык (АВОКУ) окуу жайына которулат да,
 1994- жылы ийгиликтүү аяктап келип, Ош шаарындагы аскердик бөлүктө взводдун командири болуп кызматын өтөй баштайт.
 1995-1999-жылдары Бишкектеги Борбор Азиялык( ЦАР) ротанын взвод командири, андан кийин ротанын командири болуп кызмат кылат.
 1999-жылы жана 2004-жылдары тажрыйбасын өркүндөтүү үчүн, АКШ га курска барып окуп келген.
 Келгенден кийин, 2000-2004-жылдары Баткенге кирген банданы жок кылуу үчүн түзүлгөн атайын бөлүктүн командиринин орун басары болуп дайындалат.
 Баткендеги банда жок кылынгандан кийин, Кой-Таш айылындагы аскердик бөлүккө батальондун командиринин орун басары, батальондун командири болуп кызмат кылган.
 2008-2010-жылдары Москва шаарындагы, M. В. Фрунзе Аскердик Академиянын угуучусу болгон.
 2011-жылы полковник наамын алып, Ош шаарындагы аскердик бөлүктүн командири болуп дайындалган.
 Кылган кызматы үчүн көптөгөн медаль, ардак грамоталар жана башка сыйлыктар менен сыйланган.
 Аскердик чини полковник.

Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Сузак району
Багыш айылы